text: Kender du noget til disse ting?
  12 juni 2015 kl. 10.47
  Politiet søger ejermænd til nogle ting, der blev fundet ved en ransagning på en ejendom i Vejen.
  Lokalpolitiet i Vejen formoder, at tingene er stjålet.
  Det drejer sig bl.a. om et mini-kamera i læder-etui, ca. 5x3 cm, og et vedhæng indgraveret ?Bent? på forsiden og Fadervor på bagsiden.
  Derudover efterlyser politiet også ejermænd bl.a. en sølvskål, en slipsenål med en julemand, en broche formet som et anker, to lommeure og et armbåndsur med metallænke.
  Savner du noget af dette, eller kender du nogen, der gør, så ring til politiet på tlf. 114.
  